Geen parool vir Vlakplaas-bevelvoerderEugene de Kock Eugene de Kock, die voormalige Vlakplaas-bevelvoerder, se paroolaansoek is afgekeur. Die departement van korrektiewe dienste het gesê sy aansoek sal weer in 2014 heroorweeg word, het Beeld Woensdag berig. De Kock (63) is in 1996 twee keer tot lewenslange tronkstraf gevonnis plus nog 212 jaar nadat hy skuldig bevind is op 89 aanklagte van onder meer moord, poging tot moord, sameswering, aanranding, ontvoering, en die onwettige besit van vuurwapens en bedrog. Sbu Ndebele, die minister van korrektiewe dienste, oorweeg die advies van die nasionale adviesraad oor korrektiewe dienste onder leiding van regter Siraj Desai en nog twee regters, in paroolaansoeke. Ndebele oorweeg sedert Desember verlede jaar 348 paroolaansoeke van gevangenes wat tans lewenslange tronkstraf uitdien. – Sapa Lees ook: De Kock vra om vergifnis Eugene de Kock vir parool oorweeg